Diari Oficial de la Generalitat Valenciana


Sumari del DOGV 8978, del 18-12-2020 (2020/10545)

RESOLUCIÓ de 15 de desembre de 2020, del conseller d'Economia Sostenible, Sectors Productius, Comerç i Treball per la qual es resol la concessió de les ajudes previstes en el Decret 157/2020, de 16 d'octubre, del Consell, d'aprovació de les bases reguladores per a la concessió directa d'ajudes urgents a les administracions locals valencianes en matèria de comerç i artesania com a conseqüència de la Covid-19. Exp. tipus CMELCO.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8978

Data del DOGV
:   18-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10733


Data del document
:   15-12-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 15 de desembre de 2020, del conseller d'Economia Sostenible, Sectors Productius, Comerç i Treball per la qual es resol la concessió de les ajudes previstes en el Decret 157/2020, de 16 d'octubre, del Consell, d'aprovació de les bases reguladores per a la concessió directa d'ajudes urgents a les administracions locals valencianes en matèria de comerç i artesania com a conseqüència de la Covid-19. Exp. tipus CMELCO. [2020/10745]  
  
  
Vist el Decret 157/2020, de 16 d'octubre, del Consell, d'aprovació de les bases reguladores per a la concessió directa d'ajudes urgents a les administracions locals valencianes en matèria de comerç i artesania com a conseqüència de la Covid-19 (DOGV Núm. 8931, 21.10.2020), han tingut entrada en la Conselleria d'Economia Sostenible, Sectors Productius, Comerç i Treball 256 sol·licituds d'aquestes ajudes.  
Vista la Resolució de 25 de novembre de 2020, de la Conselleria d'Hisenda i Model Econòmic, per la qual s'autoritza una modificació pressupostària en l'annex de transferències i subvencions corrents del programa 761.10, Ordenació i promoció comercial i artesana i s'inclou la línia de subvenció de concessió directa S0564 «Entitats locals. Despeses corrents. Crisi de la Covid-19» amb un import de 5.916.480,00 euros.  
Atés que l'import assignat a la línia S0564 «Entitats locals. Despeses corrents. Crisi de la Covid-19» ha resultat insuficient per a atendre totes les sol·licituds rebudes, s'ha procedit a ordenar-les segons el moment de presentació d'aquestes, considerant aquest, segons el que estableix el punt 3 de l'article 9 del Decret 157/2020, de 16 d'octubre, del Consell, aquell en què s'aporte tota la documentació requerida.  
  
Vist l'informe de l'òrgan instructor de data 15 de desembre de 2020 i de conformitat amb aquests antecedents i de la competència atribuïda per l'article 11 del Decret 157/2020, de 16 d'octubre, del Consell, que estableix l'òrgan competent per a l'atorgament de les ajudes, resolc:  
  
  
Primer  
Concedir les 239 ajudes que es recullen en l'annex I d'aquesta resolució, per un import total de 5.915.914,82 euros, per a cobrir les despeses corrents a què fa referència l'apartat 1 de l'article 2, del Decret 157/2020, de 16 d'octubre, del Consell, per a la concessió directa d'ajudes urgents a les administracions locals valencianes en matèria de comerç i artesania com a conseqüència de la Covid-19 i que esgoten la partida pressupostària disponible.  
En aplicació del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes regulades en aquest decret no estan subjectes a l'article 107.1 del Tractat de Funcionament de la Unió Europea, atés que no suposen l'exercici d'una activitat econòmica en el sentit d'oferta de béns i serveis destinada a la consecució d'un benefici, ni suposen un avantatge econòmic a favor d'entitats que puguen falsejar la competència en els intercanvis comercials entre els estats membres.  
  
Segon  
Les ajudes es finançaran amb càrrec a l'aplicació pressupostària 96.40.22.667.93.725.08, línia de subvenció de concessió directa S0564 «Entitats locals. Despeses corrents. Crisi de la Covid-19» de l'exercici pressupostari 2020, amb una dotació total de 5.916.480,00 euros.  
  
Tercer  
L'incompliment de les obligacions i condicions imposades a les beneficiàries donarà lloc a l'obligació de reintegrar, totalment o parcialment, les quantitats percebudes, així com l'exigència de l'interés de demora des de la data del pagament de la subvenció fins que s'acorde la procedència del reintegrament d'aquesta en els termes establits en l'article 14 de l'esmentat Decret 157/2020.  
L'import de la subvenció no podrà ser destinat a finalitat ni activitat diferent d'aquella per a la qual es concedeix i el seu incompliment obligarà a la devolució dels fons percebuts.  
  
Quart  
Denegar les ajudes a les sol·licitants que s'assenyalen en l'annex II d'aquesta resolució, pels motius que s'especifiquen.  
  
Contra la present resolució, que posa fi a la via administrativa, podrà interposar-se, potestativament, recurs de reposició davant el mateix òrgan que l'ha dictada, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes a comptar des de l'endemà de la seua publicació, o bé recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua publicació, d'acord amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 15 de desembre de 2020.- El conseller d'Economia Sostenible, Sectors Productius, Comerç i Treball: Rafael Climent González.